இராஜாதிராஜ சோழன்
{{Infobox Chola | name=இராஜாதிராஜ சோழன்
 | tamil = இராஜாதிராஜ சோழன்
 | map = [[Image:Rajadhiraja_territories.png‎|200px]]
 | caption = ''இராஜாதிராஜ சோழன் காலத்தில் சோழநாடு [[பொது ஊழி|பொ.ஊ.]] 1030''
 | title = ராஜகேசரி
 | reign= [[பொது ஊழி|பொ.ஊ.]] 1012 - [[பொது ஊழி|பொ.ஊ.]] 1044
 | capital = [[கங்கைகொண்ட சோழபுரம்]]
 | queen= திரைலோக்கியம் உடையார்
 | children= இரண்டு மகன்கள்(பெயர்கள் அறியமுடியவில்லை)
 | predecessor= [[இராஜேந்திர சோழன்]]
 | heir= [[இராஜேந்திர சோழன் II]]
 | father= [[இராஜேந்திர சோழன்]]
 | year of birth= கங்கை கொண்ட சோழபுரம்
 | year of death= [[பொது ஊழி|பொ.ஊ.]] 1054}}
 
 '''இராஜாதிராஜ சோழன்''' முதலாம் [[இராஜராஜ சோழன்|இராஜராஜ சோழனின்]] பேரனும், [[இராஜேந்திர சோழன்|இராஜேந்திர சோழனின்]] மகனும் ஆவான். [[இராஜேந்திர சோழன்|இராஜேந்திர சோழனின்]] காலத்திலேயே மன்னனுடைய மூத்த மகனாக இல்லாவிடினும்&lt;ref&gt;சோழர்கள் - நீலகண்ட சாஸ்திரி. பாகம் ஒன்று. பக்கம் 268.&lt;/ref&gt; இவனுடைய திறமையைப் பாராட்டி இவனுக்கு இளவரசுப் பட்டம் வழங்கப் பட்டது. மேலும் தன் தந்தையின் ஆட்சிக் காலத்திலேயே தனக்கென்று மெய்க்கீர்த்திகளையும் பட்டங்களையும் பெறும் தனிச் சிறப்பும் இராஜாதிராஜ சோழனுக்கு அளிக்கப்பட்டது. இராஜாதிராஜன் தன் [[இராஜேந்திர சோழன்|தந்தை]]யுடன் சேர்ந்து 25 ஆண்டுகள் ஆட்சிபுரிந்தான் என்பது குறிப்பிடத்தக்கது. இவன் பதவிக்காலத்தில் சோழப் பேரரசின் தெற்கில் ஈழத்திலும், சேர பாண்டிய நாடுகளிலும், கிளர்ச்சியில் ஈடுபட்டனர். இராஜாதிராஜன் [[சேரர்|சேர]], [[பாண்டியர்|பாண்டிய]] நாடுகளுக்குப் படைகளை அனுப்பி அவற்றை அடக்கி பேரரசு சிதையாமல் பார்த்துக்கொண்டான். எனினும், வடக்கில் [[மேலைச் சாளுக்கியர்]]கள் இடைவிடாது தொல்லை கொடுத்தனர். இதனால், இராஜாதிராஜனுக்குப் பல தடவைகள் சாளுக்கியருடன் போரிட வேண்டியேற்பட்டது. இவ்வாறான ஒரு போரின்போது, துங்கபத்திரை ஆற்றை அண்டிய கொப்பத்தில் மேலைச்சாளுக்கிய மன்னன் [[முதலாம் சோமேசுவரன்|முதலாம் சோமேசுவரனுடன்]] நடைபெற்ற போரில் இறந்தான்.
 
 ==முதலாம் இராஜேந்திரனின் மக்கள்==
 
 வடநாட்டு மன்னர்கள் தென்னாட்டைக் கைப்பற்றுவது பொதுவான வழக்கமாக இருந்தது, ஆனால் சோழ இராச்சியத்தை உறுதியாக நிலைநாட்டிய [[இராஜராஜ சோழன்|இராஜராஜனும்]], அவனுடைய திறமை மிக்க மகன் [[இராஜேந்திர சோழன்|இராஜேந்திரன்]] காலங்களில் இந்த வழக்கு தலைகீழாக மாறி, சோழருடைய வெற்றிச் சின்னமான புலிக்கொடி வடக்கே வெகு தூரத்திற்குக் கொண்டு செல்லப்பட்டது. [[இராஜேந்திர சோழன்|இராஜேந்திரனுக்குப்]] பிறகு அவனுடைய மூன்று மக்களும், ஒருவரை அடுத்து ஒருவராக அரியணை ஏறினர். தங்கள் தந்தையிடமிருந்து பெற்ற பரந்த இராய்ச்சியத்தை அதன் புகழ் மங்காதவண்ணம் இம்மூவரும் திறமையுடன் காத்தனர்.
 
 ===அரியணையேறிய வரிசை===
 
 [[இராஜேந்திர சோழன்|இராஜேந்திரனுக்குப்]] பிறகு அரியணையேறியவன் மூத்த மகன் இராஜாதிராஜன் என்று [[வீரராஜேந்திர சோழன்|வீரராஜேந்திரனின்]] கன்னியாகுமரிக் கல்வெட்டு தெளிவாகக் கூறுகிறது. [[இராஜேந்திர சோழன்|இராஜேந்திரனை]] அடுத்து அரியணையேறிய மூன்று மன்னர்களின் கல்வெட்டுகளும் இதனை உறுதிப்படுத்துகின்றன.  இராஜாதிராஜனின் 35-ம் ஆண்டுக் கல்வெட்டு ஒன்று 'தம்பித் துணைச் சோழ வளநாடு' என்ற முக்கியமான பெயரைக் குறிப்பிடுகிறது. இப்பெயர், 'திருமகள் மருவிய' என்று தொடங்கும் [[இராஜேந்திர சோழன் II|இரண்டாம் இராஜேந்திரனின்]] மெய்க்கீர்த்தியில் கூறப்பட்டுள்ளா செய்தியை நினைவூட்டுகிறது. இம்மெய்க்கீர்த்தியில் சாளுக்கியருக்கு எதிரான போரில் எவ்வாறு தன் மூத்த சகோதரன் இராஜாதிராஜனுக்கு பெருந்துணையாக இருந்தான் என்பதை [[இராஜேந்திர சோழன் II|இராஜேந்திரன்]] கூறுகிறான்.
 
 {{சோழர் வரலாறு}}
 
 [[வீரராஜேந்திர சோழன்|வீரராஜேந்திரன்]] என்பவன் [[இராஜேந்திர சோழன் II|இராஜேந்திர சோழன்]] தம்பியான வீரசோழனே. இவனுக்கு கரிகாலச் சோழன் என்றா பட்டத்தை [[இராஜேந்திர சோழன் II|இராஜேந்திரன்]] அளித்தான். இவனையே மேலைச் சாளுக்கியக் கல்வெட்டுகள் பொதுவாக 'வீர' என்ற அடைமொழியுடன் அழைக்கின்றன. இராமநாதபுரம் மாவட்டத்திலுள்ள [[வீரராஜேந்திர சோழன்|வீரராஜேந்திரனின்]] கல்வெட்டு ஒன்று இவன் [[இராஜேந்திர சோழன்|தந்தை]] கங்கை, பூர்வதேசம், கடாரம் ஆகிய நாடுகளை வென்றவன் என்று குறிப்பிடுகிறது.
 
 இம்மன்னர்களது கல்வெட்டுக்கள் குறிப்பிடும் ஆண்டுகளைப் பார்க்கும்போது, இவர்களது ஆட்சிக் காலங்களில் ஒன்றோடொன்று இணைந்து இருப்பது விளங்கும். இராஜாதிராஜன் தன் [[இராஜேந்திர சோழன்|தந்தை]]யுடன் சேர்ந்து 25 ஆண்டுகள் ஆட்சிபுரிந்தான் என்பது குறிப்பிடத்தக்கது. இராஜாதிராஜனின் கல்வெட்டுக்களிலிருந்து இவனுடைய ஆட்சி ஆண்டு 36 என்பது புலனாகின்றது. அதாவது பொ.ஊ. 1053 - 54 வரை. [[இராஜேந்திர சோழன் II|இரண்டாம் இராஜேந்திரன்]] பொ.ஊ. 1052ம் ஆண்டு மே திங்கள் 28ம் நாளன்று அரியணை ஏறினான். அதே போன்று [[இராஜேந்திர சோழன் II|இரண்டாம் இராஜேந்திரன்]] பொ.ஊ. 1064வரை சுமார் 12 ஆண்டுகள் அரசாண்டான். [[வீரராஜேந்திர சோழன்|வீரராஜேந்திரன்]] பொ.ஊ. 1062 - 63ம் ஆண்டு அரியணை ஏறினான். இவ்வாண்டே இம்மன்னனது கல்வெட்டுகளில் இவனது முதலாவது ஆண்டாகக் குறிப்பிடப்படுகிறது.
 
 ===இராசமகேந்திரன்===
 
 [[வீரராஜேந்திர சோழன்|வீரராஜேந்திரன்]] அரியணையேரும் முன் இராஜகேசரி இராஜமகேந்திரன் அரியனையேறினான். இவனுடைய மூன்றாம் ஆண்டு வரையிலான கல்வெட்டுகள் கிடைத்துள்ளன. இம்மன்னன் மனுநீதிப்படி ஆட்சி செய்ததாக இவனுடைய மெய்க்கீர்த்தி கூறுகிறது, இதையே கலிங்கத்துப் பரணியும் உறுதிப்படுத்துகிறது. கொப்பம் போரில் முடிசூடின மன்னனுக்கும் ([[இராஜேந்திர சோழன் II|இரண்டாம் இராஜேந்திரன்]]) கூடல் சங்கமத்தில் வெற்றி பெற்ற மன்னனுக்குமிடையில் ([[வீரராஜேந்திர சோழன்|வீரராஜேந்திரன்]]) 'முடி சூடியவன்' என்று [[கலிங்கத்துப் பரணி]] இம்மன்னனைப் பற்றி கூறுகிறது. இதை உறுதிப்படுத்தும் இராஜமகேந்திரனின் கல்வெட்டு ஒன்றும் கிடைத்துள்ளதூ.
 
 'போர் யானையின் மூலம் ஆகவமல்லன் ஆற்றங்கரையிலிருந்து புறமுதுகிட்டு ஓடச் செய்தான்' என்று இக்கல்வெட்டுக் கூறுகிறது.
 
 இவன் [[இராஜேந்திர சோழன் II|இராஜேந்திர சோழன்]] புதல்வனாதல் கூடும், [[இராஜேந்திர சோழன் II|இரண்டாம் இராஜேந்திரனின்]] 9ம் ஆண்டு கல்வெட்டில் கூறப்படும் இராஜேந்திரன் என்பது இவனது இயற்பெயராகும். இதன் பின்னர் இவன் இளவரசப் பட்டம் பெற்ற பொழுது இராஜமகேந்திரன் என்ற பெயரைப் பெற்றிருக்கக்கூடும். தன் தந்தை [[இராஜேந்திர சோழன் II|இராஜேந்திர சோழன்]], தன் பாட்டனார் [[இராஜேந்திர சோழன்]] ஆகியோரிடமிருந்து தன்னைத் தனித்துக் காட்டும் வகையில் இவன் இப்பெயரை ஏற்றிருக்க வேண்டும். இராஜமகேந்திரன், [[இராஜேந்திர சோழன் II|இராஜேந்திரன்]] இருவருமே வீரராஜகேசரிப் பட்டம் பெற்றவராயிருந்தும் அடுத்தடுத்துப் பதவிக்கு வந்தனர். இளவரசுப் பட்டம் பெற்ற போதே ஒருவன் இறந்ததால் இந்நிலை ஏற்பட்டது.
 
 இவ்வரலாற்றுக் குறிப்புக்களை ஆதாரமாக வைத்து சோழ அரியணையைப் பெற்ற மன்னர்களின் பட்டியலை கால வரிசைப்படி கீழ்க்காணுமாறு வரிசைப்படுத்தலாம்.
 
 {| class=&quot;wikitable&quot;
 |-
 ! வரிசை
 ! மன்னன்
 ! ஆட்சி ஆண்டு
 |-
 | 1
 | முதலாம் இராஜதிராஜ ராஜகேசரி 
 | பொ.ஊ. 1018 - பொ.ஊ. 1054
 |-
 | 2
 
 | [[இராஜேந்திர சோழன் II|இரண்டாம் இராஜேந்திரப் பரகேசரி]] (முதல் மன்னனின் தம்பி) இராஜ மகேந்திர ராஜகேசரி (இரண்டாம் மன்னனின் மகன்)
 | பொ.ஊ. 1052 - 1064
 |-
 | 3
 | [[வீரராஜேந்திர சோழன்|வீரராஜேந்திரன் ராஜகேசரி]] (முதல் இரண்டு மன்னர்களின் தம்பி)
 | பொ.ஊ. 1063 - 1069
 |-
 | 4
 | [[அதிராஜேந்திர சோழன்|ஆதி ராஜேந்திர பரகேசரி]] (இவன் மூன்றாவது மன்னனின் மகன்)
 | பொ.ஊ. 1067/68 - 1070
 |}
 
 அரசன் இறந்தபோதும், அவனது தம்பியான [[இரண்டாம் இராஜேந்திர சோழன்|இரண்டாம் இராஜேந்திரன்]], போரைத் தொடர்ந்து சாளுக்கியரை முறியடித்தான். அவன் அவ்விடத்திலேயே சோழமன்னனாக முடிசூட்டிக் கொண்டதாகத் தெரிகிறது.
 
 == மேற்கோள்கள் ==
 &lt;references/&gt;
 {{சோழர்}}
 
 [[பகுப்பு:இடைக்காலச் சோழ அரசர்கள்]]
 [[பகுப்பு:1018 பிறப்புகள்]]
 [[பகுப்பு:1054 இறப்புகள்]]